钦定古今图书集成/明伦汇编/官常典/第760卷 > 朱集璜 王佐才 孙志尹 周室瑜〈子朝矿〉
## 钦定古今图书集成/明伦汇编/官常典/第760卷 > 朱集璜 王佐才 孙志尹 周室瑜〈子朝矿〉

陶琰　陈大任〈子：思翰。〉　苏达道、　庄万程、陆世镗、　陆云将、　归之甲、　周复培、　陆彦冲、　沈征宪、　朱国轼、　徐洺、　徐溵、　王在中、　吴行贞、

按《明外史侯峒曾传》：“集璜，字以发，昆山岁贡生，学行
为乡里所推，教授弟子数百人，数论郡邑中利害，当
事者多听之。南京既亡，昆山人议拒守，而县丞阎茂
才已遣使迎降，用为知县。县人共执杀茂才，以六月
望，推旧将王佐才为主，集璜及周室瑜、陶琰、陈大任
等并举兵，参将陈宏勋、前知县杨永言率壮士百人”
为助。佐才亦邑人，尝官狼山副总兵，年老矣。寻警至，
宏勋率舟师迎战，败还，游击孙志尹战殁。城陷，永言
遁去。佐才纵民出走，而已冠带坐帅府，被杀。集璜投
东禅寺后河死，门人孙道民、张谦同日死。室瑜举于
乡，官仪封知县。城破，与子朝矿同死。妻诸被执死之。
朝矿妻王自缢死。琰为诸生，受业同里蔡懋德。所居
鸡鸣堂，去城二十里。城被困，率乡兵赴援，未至而城
溃，还家自经。大任贡生，倡义迎佐才，以其宅为帅府。
城将破，大任已出走，复入城死之。妻张、子思翰皆死。
时以守御死者，苏达道、庄万程、陆世镗、陆云将；归之
甲、周复培、陆彦冲；代父死者，沈征宪、朱国轼；救母死
者，徐洺；从容自尽者，徐溵、王在中、吴行贞。